text: Henne Kirkeby Kro ansætter stjernekok
  10 februar 2012 kl. 13.49
  Den kendte michelin-kok Paul Cunningham bliver ny køkkenchef på Nordens bedste restaurant, Henne Kirkeby Kro ved Varde.
  Paul Cunningham kommer fra en stilling som køkkenchef på Michelin-restauranten The Paul i Tivoli i København. Restauranten lukkede i efteråret og derfor blev Paul Cunningham interessant for Henne Kirkeby Kro, der ejes af milliardæren Flemming Skouboe.
  
  Køkkenhaven i Vestjylland trækker
  - Vi skal ha? mere saft, kraft og livsglæde - lige nu buldrer det med nye idéer i mit hoved, og så glæder jeg mig også til at arbejde med familien Skouboe, som har brugt mange ressourcer og meget hjerteblod på at få Henne Kirkeby Kro derhen, hvor den er i dag, siger Paul Cunningham til Politiken.
  Henne Kirkeby Kro blev for nylig kåret til Nordens bedste restaurant med køkkenchefen Allan Poulsen bag roret. Han flytter nu til København og Restaurant Nimb i Tivoli.
  